Simonas Gutauskas (1965)

Simonas Gutauskas (g. 1965 m. vasario 2 d. Vilniuje) – lietuvių vitražistas, tapytojas. Tapytojo, rašytojo Leonardo Gutausko sūnus, skulptoriaus, tapytojo Tado Gutausko brolis.Tapytojo kūrybos atspindžiai Rūtų galerijoje, Kauno diena, 2015-06-05. Nuoroda tikrinta 2024-05-06.

 Biografija ir kūryba 
1982 m. baigė M. K. Čiurlionio meno mokyklą, 1990 m. – Valstybinį dailės institutą, Monumentaliosios tapybos fakulteto vitražo studijas. Nuo 1999 m. Lietuvos dailininkų sąjungos narys. Dirba vitražo ir tapybos srityse. Sukūrė daugiau nei 500 m² klasikinio, plono stiklo vitražų Lietuvoje ir užsienyje, bažnyčių, visuomeninių pastatų interjeruose, privačiose erdvėse. Suprojektavo virš 30 didelio formato daugiasluoksnio stiklo kompozicijų, šviestuvų, skulptūrų.Simonas Gutauskas , Paveikslai tau. Nuoroda tikrinta 2024-05-06. Nuo 1988 m. surengė personalinių tapybos parodų Lietuvos miestuose (Vilniuje, Kaune, Klaipėdoje, Šiauliuose, Druskininkuose, Palangoje ir kitur), Čikagoje, Sankt Peterburge.Simonas Gutauskas (dailininkas) , Kamanė.lt. Nuoroda tikrinta 2024-05-06.

Kūryboje ženkli simbolistinio pasaulėvaizdžio įtaka, būdingos ryškios spalvos, konstruktyvios formos, tiršti potėpiai, šviesos ir šešėlių kontrastai,Tapytojas Simonas Gutauskas: „Aš nesistengiu nieko nustebinti, tiesiog ieškau gylio, dieviškumo ir šviesos“, Moteris. Nuoroda tikrinta 2024-05-06. paslaptingų antropomorfinių personažų, fantastinių miestų, natiurmortuose sustingusių daiktų motyvai. Vyrauja žmogaus egzistencijos, jo gyvenimiškų „vaidmenų”, individo ir civilizacijos likimų temos.

 Šaltiniai 

Kategorija:Lietuvos tapytojai
Kategorija:Lietuvos vitražistai